Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 330/14/8803	Košice II, 28.8.2014
EEČ : 2-64-427-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinená vyhlasuje, že spáchala skutok, za ktorý je trestne stíhaná, pričom ľutuje svojho konania a ospravedlňuje sa za  svoje protiprávne konanie spôsobené poškodenej.   Obvinená XXXXX odcudzenú vec t.j. obrúčku z bieleho zlata v hodnote 290,-€ vrátila poškodenej XXXXX.  

2) Poškodená XXXXX prehlásila, že obvinená jej nespôsobila žiadnu škodu, nakoľko odcudzenú vec vrátila v nepoškodenom stave a za svoje protiprávne konanie sa jej ospravedlnila počas mediačného konania.

3) Obvinená  zložila   na   účet   Okresnej  prokuratúry   XXXXX  XXXXX   čiastku  vo   výške   20,-€  /dvadsať Eur/, z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech Občianskeho združenia „XXXXX  číslo účtu XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou ORP-XXXXX
V trestnej veci vedenej proti obvinenej XXXXX  pre prečin  krádeže   podľa § 212 ods. 1  Trestného zákona  na tom skutkovom základe, že:

- dňa 19.05.2014 v čase od 10.00 hod do 11.00 hod z poličky obývacej izby bytu na ul. XXXXX v XXXXX odcudzila voľne položenú obrúčku z bieleho zlata v hodnote 290,-€, čím majiteľke obrúčky XXXXX spôsobila škodu vo výške 290,-€.

Odôvodnenie: 
	Uznesením  povereného príslušníka  OR PZ, OO PZ XXXXX sp. zn. ORP-XXXXX zo dňa 30.05.2014  bolo vznesené obvinenie XXXXXj pre prečin krádeže  podľa § 212 ods. 1  Tr. zákona na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená a poškodená XXXXX vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená vrátila odcudzený prsteň poškodenej XXXXX. 

	Poškodená XXXXX prehlásila počas mediačného konania, že obvinená jej obrúčku z bieleho zlata vrátila v nepoškodenom stave, nežiada náhradu škody a taktiež aj prijala ospravedlnenie zo strany obvinenej.

	Obvinená  zložila   na   účet   Okresnej  prokuratúry   XXXXX  XXXXX   čiastku  vo   výške   20,-€  /dvadsať Eur/, z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech Občianskeho združenia XXXXX  číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor